חגי תשרי
שוב מופיעים חגי תשרי,; מעל ענן לבן:; נר הנשמה וקול נדרי,; הדבש והתפוח.; תקיעה, תרועה, שלושה שברים,; בתוך שופר קטן; ודף הלוח הנישא ברוח.; ראש וראשון-ראש השנה,; בניחוחות תינוק,; בכנף טלית לבנבנה,; חובק עצמו נינוח.; ואחריו, יום כיפורים,; דומע ועמוק,; נועל את שעריו בכל הכוח.; חגי תשרי,; חגי תשרי,; הכל לפני.; חגי תשרי,; חגי תשרי,; מול יום הדין; וכל כולי.; ואחרי התענית; יגיעו אושפיזין,; אל הסוכה הצבעונית,; סוכת דוד המלך.; עם אתרוגים וערבות,; לולב והדסים,; שאין מופלא מניחוחם של אלה.; אחרונה, בהדרה,; תקיף את כל העיר,; שמחה גדולה, שמחת תורה,; שמחת הפלא ופלא.; בהקפות מרחפות,; תשוב לכאן בשיר; ובריקוד סובב את כל הפלך.; חגי תשרי...; 